stanford-oval/wikipedia huggingface dataset:
עידן הקרח – דמויות
דמויות משנה > מהסרט עידן הקרח: עלייתם של הדינוזאורים

סקראטי (מדבבת: קרן דישר) - יונקת דמוית-סנאי מעופפת חומה (כנראה שגם קרונפיו) המתחרה עם סקראט על הבלוט שלו, הן בעולם הקרח והן בעולם הדינוזאורים. היא מנצלת את התאהבותו אליה כדי לנצל אותו ובמהלך הקרב ביניהם היא מתעופפת מעל אגם לבה ונחבטת בקיר בקצהו, כשסקראט אוחז בה ומציל אותה. ברגע שהיא מתעוררת ומבינה היא מתאהבת גם בסקראט, הם מתנשקים ואז גרים ביחד. לאחר כמה זמן יחד סקראט רוצה לחזור לבלוט שלו ומכעיס את סקראטי שמנסה לקבור אותו, אך הורסת את הקשר ביניהם וסקראט בורח עם הבלוט, אך הבלוט נופל אליה בסוף. היא מוצגת גם בסרט הרביעי כמצג של הסירנות למשוך את סיד אך לא מושכות אותו בצורה זו.
אמא טירנוזאורוס (מדבב: פרנק וולקר בסרט השלישי וללא דיבוב בשישי) - נקבת הטירנוזאורוס ששלושת בניה מאומצים כביצים על ידי סיד וגם אחרי שהם בוקעים הוא ממשיך להרגיש כהורה שלהם במקום אמם ומסרב להחזיר לה אותם. היא חוטפת אותו יחד עם בניה לעולם הדינוזאורים ושם רוצה לטרוף אותו, אך נתקלת בהתנגדות בניה והיא נותנת לו להישאר ולגדל אותם. בהמשך היא מפשירה את יחסה עם סיד ומחממת אותו. אמא טירנוזאורוס מפחדת רק מרודי האכזר ובורחת עם בניה ממנו אך סיד נשאר מאחור ונאלץ להימלט לנהר לבה. בסוף הסרט היא מצילה את סיד מתקיפתו של רודי ומפילה את רודי לתהום. אמא טירנוזאורוס מופיעה גם בסרט השישי אך ללא דיבוב, כשבאק וזי מנצלים אותה למלחמה נגד הרפטורים של אורסון אך היא מתעלפת מריסוס גז של זי, לטובת הרדמתה בשביל עקירת שן. היא עוזרת גם להביא את אלי, מני, דייגו וסיד לקראש ואדי בסוף הסרט.
אגברט, יוקו ושלי (מדבבים: קרלוס סלדנה/שירה נאור, נועם טל ושיר כהן) - שלושת בניה של אמא טירנוזאורוסית המאומצים בידי סיד ורואים בו לזמן קצר את אמם. היחס שלהם אליו מנע מאמם להרוג את סיד. השלישייה ילדותיים ובכיינים והם גורמים לצרות בעולם היונקים, עד שאמם לוקחת אותם.
רודי (מדבב: פרנק וולקר) - בריוניקס לבקן עצום ותוקפני שמהווה את הטורף הגדול והמפחיד ביותר בעולם הדינוזאורים. הוא פגע לבאק בעינו וכמעט בלע אותו, אך באק הצליח להימלט מלועו, להוריד לו שן ולהפוך אותה לנשקו, מה שגורם לעוינות ביניהם. עם זאת היחסים ביניהם הם אמביוולנטיים ולעיתים באק רוכב בהנאה על רודי. בסוף הסרט השלישי הוא נפגש עם החבורה אך רגליו נקשרות והוא נופל. הוא מצליח להשתחרר וכמעט טורף את סיד, אך אמא טירנוזאורוס מפילה אותו לתהום. באק חושב שרודי מת ומחליט לחזור לעולם הקרח עם החבורה, אך שומע את רודי וחוזר אחורה, כיוון שהוא מהווה מטרה לחייו. רודי נראה עם באק מעליו בהופעת אורח בסרט הרביעי.
רוג'ר - הרפקטוגנתוס, עליו מעופפים, בכפייה עם מושכות, באק ביחד עם קראש ואדי ובהמשך גם עם סיד. באק מנווט את רוג'ר ונאלץ להימלט מלהקת צירדקטילוסים טורפים. אחד מהם פוגע ברוג'ר שכמעט מאבד הכרה תוך כדי מעוף, אך באק מעיר אותו לפני התרסקות. הוא נפרד מהקבוצה אחרי שהחבורה יורדת ממנו. בסרט השישי הוא מוחלף בפטרוזאור אחר (המכונה פטרודקטיל).
ג'וני (מדבב: כריסטיאן פייקס) - שנבוב צעיר שנבלע בידי אחד הטירנוזאורוסים אך נפלט לאחר שסיד התעקש.
אמו של ג'וני (מדבבת: מיילי פלאנאגן) - נקבת שנבוב שבנה נבלע בידי אחד הטירנוזאורוסים אך נפלט.
גאזל (מדבב: ביל היידר) - צבי קדום בעל קרן על אפו שנרדף בידי דייגו אך חומק ממנו בקלות. בהמשך ניסה להזהיר אותו מאמא טירנוזאורוסית.
אמא בונה (מדבבת: קריסטן ויג) - נקבת בונה או צראטוגאולוס, בעלת בטן נפוחה. סיד חושד שהיא בהיריון והיא זורקת עליו מקל. בהמשך היא מבקשת ממנו שירסן את הטירנוזאורוסים שהכניס לגן.
דמויות משנה > מהסרט עידן הקרח: מסלול התנגשות

ג'אווין (מדבבים: ניק אופרמן/אלדד פריבס) - אחד משלושת הדרומזאורים המעופפים והאבא של רוג'ר וג'רסי. ג'אווין בעל נוצות אדומות וכחולות והוא יכול לעוף. הוא יותר קשוח ואכזרי מבניו ומתפרנס מגניבת ביצי דינוזאורים. השלישייה מחפשת את באק לנקמה בו על הרס של פרנסתם וגם כדי להשתלט על הכדור עם פגיעת האסטרואיד בקרקע. בסוף הסרט הם מוצאים ותופסים את באק, אך הוא משכנע אותם לעזור לו לפני שהאסטרואיד יתפוצץ עליהם והם עוזרים לו.
ג'רטי (מדבבים: סטפני ביאטריס/עדי קוזלובסקי) - אחת משלושת הדרומזאורים המעופפים. ג'רטי בעלת מראה קשוח ומגודל אך רגשנית. השלישייה מחפשים את באק לנקמה בו על החזרתם ביצים שהם גונבים למחייתם וכדי להשתלט על הכדור עם פגיעת האסטרואיד בקרקע. בסוף הסרט הם מוצאים ותופסים את באק, אך הוא משכנע אותם לעזור לו לפני שהאסטרואיד יתפוצץ עליהם והם מחליטים לעזור לו.
רוג'ר  (מדבבים: מקס גרינפילד/דניאל מגון) - אחד משלושת הדרומזאורים המעופפים. הוא רזה ובעל לסת ארוכה יותר מאביו ואחותו וגם עדין וחכם יותר. השלישייה מחפשים את באק לנקמה בו על החזרת ביצים שהם גונבים למחייתם וגם כדי להשתלט על הכדור עם פגיעת האסטרואיד בקרקע. בסוף הסרט הם מוצאים ותופסים את באק, אך הוא משכנע אותם לעזור לו לפני שהאסטרואיד יתפוצץ עליהם והם מניחים לו.
שנגרי לאמה (מדבבים: ג'סי טיילר פרגוסון/יפתח אופיר) - למה זקן בעל זקן וקרני תיש המתמחה ביוגה והוא מנהיג החיות של גיאוטופיה, מתקבל על ידי 2 שנבוביות כחולות שמתריעות לפניו ולוכדות את היריקות שלו בקערה. הוא מתנגד בתחילה לבקשת החברים לזרוק את גבישי גיאוטופיה להר הגעש, אך כשהגבישים מאבדים את קסמם, חבריו מחליטים להעביר אותם להר הגעש כדי למנוע את התרסקות האסטרואיד. הוא חוזר בסוף הסרט למראהו הצעיר.
טדי (מדבבים: מייקל סטרהאן/ניר פרידמן) - פלאולאגוס זקן החי בגבישי גיאוטופיה ונראה צעיר ממראהו האמיתי. הוא כחול ורגוע ויוצא עם סבתי. הוא חוזר להפוך לזקן כשהגבישים מאבדים את השפעתם וסבתי דוחה אותו. בסוף הסרט אסטרואיד נופל מחזיר את הגבישים וטדי הופך שוב לבעל מראה צעיר וסבתי חוזרת אליו, כשגם היא נראית צעירה יותר.
פרנסין (מדבבים: מליסה ראוש/מאי יעקובסון) - עצלנית קרקע אדומה וחברתו לשעבר של סיד. היא נפרדת ממנו בתחילת הסרט, כשהוא ממהר מדי להציע לה נישואין ונותן לה ביקיני עשוי מסרפד עוקצני.
באבלז ומיסטי - (מדבבת: לילי סינג) תאומות איוהיפוס חדות קרן ננסיות ועליזות, החיות בגיאוטופיה, כמו שאר החיות הן מבוגרות יותר ממה שהם נראות.
ניל דה-באק סמור (מדבבים: ניל דה-גראס טייסון/דב רייזר) - דמות סמור בתוך מוחו של באק. הוא סמור משופם וחכם שהוא בעל בקיאות באסטרונומיה. דמותו מבוססת על השחקן שמדבב באנגלית - ניל דה-גראס טייסון, שגם הוא חוקר אסטרונומים. בנוסף הוא הקריין של מספר קטעים בתחילת וסוף הסרט, דבר שאינו מצוי באף סרט אחר בסדרה.
דמויות משנה > מהסרט עידן הקרח: הרפתקאות באק ויילד

זי (מדבבת: ג'סטינה מצ'אדו) - זורילה הרפתקנית וחברתו לשעבר של באק שהייתה חלק מחבורה של ידידים בעולם הדינוזאורים, שרובם נהרגו בידי אורסון. זי מצילה את החבורה מרפטורים בידי ריסוס גז עליהם. במשך זי ובאק רבים ומעליבים אחד את השני בקביעות אך לאחר שבאק מסגיר את עצמו לאורסון, זי לצד קראש ואדי מצילים אותו ובהמשך מצליחים להפריד את אורסון מצבא הרפטורים שלו. לאחר מכן הם כנראה נשארים זוג בעולם הדינוזאורים.
אורסון (מדבב: אוטקארש אמבודקאר) - פרוטוצרטופס גמדי בעל מוח גדול ויריבו הגדול של באק בעולם הדינוזאורים. בעבר הוא הוטרד בידי דינוזאורים אחרים ובאק הציע לו להיות עם ידידיו בבור המים אך אורסון העדיף למשול לבדו ובהתנגדותו הרג את רוב החבורה. באק הגלה אותו כעונש לאי לבה, אך הוא חזר משלם מלווה ברפטורים נאמנים לאש שהוא ייצר. הוא חזר וסגר את המעבר ליונקים בניסיון להרוג את אלה שכבר בעולמו וכן להרוג את באק בידי צבא רפטורים. עם זאת הרפטורים שלו נפגעו מריסוס גז של זי המצילה את באק, קראש ואדי. באק בהמשך מסגיר את עצמו לאורסון שמנסה להאכיל בו את הרפטורים, אך חבורתו מצילה אותו מהכלוב. באק מבקש ממנו שישלים איתם אך הוא מסרב ומנסה להרוג את באק. הוא נכשל וקראש ואדי לקחו ממנו את השליטה על הרפטורים ביצירת אש חזקה יותר, מה שגרם להם לשנות נאמנות אליו. הוא נראה בסוף הסרט נמלט מזוג הרפטורים המלווים שלו, כשלא ברור גורלו.
דמויות משנה > מהסרט עידן הקרח: חוגגים בגדול

פליצור (מדבבים: טי. ג'יי. מילר/מירון אהרונוביץ') - אייל צפון בעל יכולת קסומה לעוף. מציל את סיד וחביריו מנפילה וכך מתיידד איתם ועוזר להם למצוא מתנה לסנטה קלאוס. הוא גורם בטעות למפולת שלגים ההורסת את המתנות של סנטה קלאוס ומקרקע את העגלה שלו, אך עוזר לו בידי משפחתו למשוך בתעופה את סנטה במסעותיו.
סנטה קלאוס (מדבבים: בילי גרדל/צביקה פורמן) - אדם המחלק מתנות לכבוד חג המולד. הוא מקבל את עזרתם של פליצור ומשפחתו וכן של מני, סיד, דייגו וחבריהם ונותן להם מתנות.
מנהיג עצלני קרקע קטנים (מדבבים: ג'ודה פרידלנדר/דן שצברג) - מנהיג עצלני קרקע ננסיים צפוניים. הוא מסרב לתת לסיד וחביריו לעבור וכשפליצור גורם להמסה הוא ועצלניו מחליטים לעזור לסנטה לתקן את הנזק.
דמויות משנה > מהסרט עידן הקרח: בריחתה של הביצה

קלינט (מדבב: בלייק אנדרסון) - אחיו התאום של סקווינט המתיידד עם מני וחבורתו וגורם לאחיו להיכשל בניסיונו לגנוב ביצים. בסוף הסרט מוצע לו להיות ארנב הפסחא.
את'ל (מדבבת: טראג'י פ. הנסון) - נקבת גסטורניס שנתנה לסיד לשמור על ביצתה. לאחר מרדף ומאבק של סיד מול סקווינט הביצה מוחזרת אליה והאפרוח שלה בוקע.
אמא קונדור (מדבבת: וונדי וויליאמס) - נקבת קונדור שנתנה לסיד לשמור על ביצתה.
גלאדיס גליפטו (מדבבת: לילי אסטפן) - גליפטודונית שאימצה ביצה ונתנה לסיד לשמור עליה.
מסדרת הטלוויזיה

סקראט הקטן (קארי וולגרן) - סקראט הקטן הוא בנו התינוק של סקראט מאם לא ידועה (ייתכן שמסקראטי אך לא מאושר). סקראט מטפל בגורו ושניהם נהנים יחדיו אך הם רבים על הזכייה בבלוט.
הערות שוליים

↑  אלכסנדרה היא בתו של ריי רומנו, המדבב של מני
| סדרת סרטי "עידן הקרח" |
| --- | --- | --- |
| סרטים מרכזיים | עידן הקרח (2002) • עידן הקרח 2: נמסים מצחוק (2006) • עידן הקרח 3: עלייתם של הדינוזאורים (2009) • עידן הקרח 4: יבשת בתנועה (2012) • עידן הקרח 5: מסלול התנגשות (2016) • עידן הקרח 6 (2026) |  |
| סרטי טלוויזיה | עידן הקרח: חוגגים בגדול (2011) • עידן הקרח: בריחתה של הביצה (2016) • עידן הקרח: הרפתקאות באק ויילד (2022) |  |
| סרטים קצרים | Gone Nutty ‏(2002) • No Time for Nuts ‏(2006) • Surviving Sid ‏(2008) |  |
| משחקי מחשב | עידן הקרח (2002) • עידן הקרח 2: נמסים מצחוק (2006) • עידן הקרח 3: עלייתם של הדינוזאורים (2009) |  |
| אחר | עידן הקרח - דמויות |  |
מנפרד
קורפוס הפאנצר המוצנח הרמן גרינג

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט לופטוואפה
 סוג:  קורפוס
 אירועים ותאריכים
 תקופת הפעילות:  1 באוקטובר 1944 – 8 במאי 1945 (220 ימים)
 מלחמות:  מלחמת העולם השנייה
 פיקוד
 מפקד נוכחי:  וילהלם שמאלץ 
 מפקדים:  ראו בהמשך
 
קורפוס הפאנצר המוצנח הרמן גרינג (בגרמנית: Fallschirm-Panzerkorps Hermann Göring) היה קורפוס גרמני במלחמת העולם השנייה.
היסטוריה

הקורפוס הוקם ב-1 באוקטובר 1944, ולמפקדו מונה וילהלם שמאלץ. הקורפוס כלל את דיוויזיית פאנצר מוצנחת הראשונה הרמן גרינג ואת דיוויזיית פאנצר מוצנחת השנייה הרמן גרינג. הקורפוס לחם בקרבות בפרוסיה המזרחית, ולאחר מכן לחם בהרי ההארץ עד סוף המלחמה.
מפקדים

וילהלם שמאלץ (1 באוקטובר 1944 - 8 במאי 1945)
ג'ון טרבולטה

| --- | --- |

טרבולטה, 2013
 לידה:  18 בפברואר 1954 (בן 71) אנגלווד, ניו ג'רזי, ארצות הברית
 שם לידה:  John Joseph Travolta 
 מדינה:  ארצות הברית 
 תקופת הפעילות:  מ-1972
 מקום לימודים:  Dwight Morrow High School 
 בן או בת זוג:  קלי פרסטון (1991–12 ביולי 2020) 
 צאצאים:  אלה בלו טרבולטה, Jett Travolta 
 מספר צאצאים:  3 
 פרסים והוקרה:  פרס גלובוס הזהב
 https://travolta.com/
 פרופיל ב-IMDb
 חתימה:   
 
ג'ון ג'וזף טרבולטה (באנגלית: John Joseph Travolta; נולד ב-18 בפברואר 1954) הוא שחקן קולנוע, רקדן וזמר אמריקאי. זוכה פרס גלובוס הזהב.
ביוגרפיה

טרבולטה נולד בעיירה אנגלווד בניו ג'רזי שבארצות הברית למשפחה נוצרית קתולית. יש לו שלוש אחיות ושני אחים המבוגרים ממנו. מגיל צעיר עודדו הוריו אותו ואת אחיו לאהוב תיאטרון, ואף הקימו במרתף ביתם תיאטרון בו הועלו הפקות משפחתיות. בגיל 16 עזב את בית הספר על מנת ללמוד משחק.
טרבולטה נישא לשחקנית קלי פרסטון ב-1991. בנם הראשון, ג'ט, נפטר ב-2 בינואר 2009 בגיל 16 במהלך חופשת חג המולד באיי בהאמה, כתוצאה מפרכוסים שנגרמו ככל הנראה ממחלת קווסאקי. בשנת 2000 נולדה בתם אלה בלו, ובנובמבר 2010 נולד בן נוסף. קלי פרסטון נפטרה ב-12 ביולי 2020 אחרי מאבק שנמשך שנתיים במחלת סרטן השד.
טרבולטה חובב טיס, ובבעלותו מטוס בואינג 707. הוא ידוע גם כרקדן, כישרון שניכר בחלק מסרטיו.
מאז 1975 חבר טרבולטה בכנסיית הסיינטולוגיה.
קריירה

הוא החל בקריירת המשחק שלו בסדרת הנוער "קוטר חוזר הביתה" (Welcome Back, Kotter) בשנים 1975–1979. הפכה אותו הסדרה לאליל נוער, והוא הקליט בעקבותיה שלושה אלבומי פופ, ואף זכה בתואר "זמר השנה" של המגזין "בילבורד".
הופעתו המוצלחת הראשונה בקולנוע הייתה בסרט האימה "קארי" של הבמאי בריאן דה פלמה, וכוכבו דרך לאחר ששיחק בתפקיד הראשי בסרט המוזיקלי "שיגעון המוזיקה", עליו אף קיבל מועמדות לפרס אוסקר, ובעקבותיו כיכב בסרט הקאלט המוזיקלי "גריז". למרות הצלחתו הגדולה בסוף שנות השבעים, בשנות ה-80 כבר נחשב טרבולטה לשחקן שתהילתו מאחוריו.
בשנת 1989 חזר טרבולטה לככב בסרט "תראו מי שמדבר" (וכיכב גם בשני סרטי ההמשך שלו), אך חזרתו הגדולה למרכז הבמה הייתה בסרט הפולחן "ספרות זולה" של הבמאי קוונטין טרנטינו שיצא ב-1994. על תפקידו בסרט זה היה מועמד לפרס אוסקר.
בסוף שנות ה-90 השתתף בעיקר בסרטי אקשן עתירי תקציב, ובשנת 2000 שיחק בסרט המדע הבדיוני "הקרב על כדור הארץ", שהיה כישלון קופתי גדול ונקטל בידי המבקרים. טרבולטה זכה בפרס ראזי (פטל הזהב) לשחקן הגרוע ביותר על תפקידו בסרט וזעם על התקשורת והמבקרים, משום שמפיקי הסרט איבדו את כספם וכמעט הגיעו לפשיטת רגל.
בשנת 2007 השתתף בסרט המוזיקלי "היירספריי" לצד מישל פייפר, אמנדה ביינס, ג'יימס מרסדן, קווין לטיפה וזאק אפרון.
בשנת 2008 דיבב בסרט האנימציה "בולט" לצידה של השחקנית מיילי סיירוס, עמה הקליט לסרט את השיר "I Thought I Lost You" אשר היה מועמד לפרס גלובוס הזהב.
בשנת 2009 שיחק לצידו של דנזל וושינגטון בסרט "חטיפת הרכבת התחתית 123" ובסרט "מזל תאומים".
בשנת 2010 שיחק בסרט "מפריז באהבה" בהפקתו של לוק בסון.
בשנת 2014 שיחק לצד טיי שרידן, בסרט הקולנוע הזייפן.
בשנת 2015 שיחק בסרט הפעולה "חיים על מתח גבוה" לצידם של קייט בוסוורת', שרון סטון, גיל בלוז ואמילי אולרופ.
פילמוגרפיה חלקית

קארי (1976) - בתפקיד: בילי נולן.
שיגעון המוזיקה (1977) - בתפקיד: טוני מאנרו.
גריז (1978) - בתפקיד: דאני זוקו.
קאובוי עירוני (1980) - בתפקיד: באד.
התפוצצות (1981) - בתפקיד: ג'אק טארי.
להישאר ביחד (1983) - בתפקיד: טוני מאנרו.
להישאר בחיים (1983) - בתפקיד: טוני מאנרו.
מושלם (1985) - בתפקיד: אדם.
המומחים (1989) - בתפקיד: טרוויס.
תראו מי שמדבר (1989) - בתפקיד: נהג המונית, ג'יימס.
תראו מי גם מדברת (1990) - בתפקיד: ג'יימס.
קשר הזהב הלבן (1991) - בתפקיד: סקוט ברנס.
תראו מי מדבר עכשיו (1993) - בתפקיד: ג'יימס.
ספרות זולה (1994) - בתפקיד: וינסנט וגה.
שחור על לבן (1995) - בתפקיד: לואיס פינוק.
תפוס את שורטי (1995) - בתפקיד: צ'ילי פאלמר.
פנומן (1996) - בתפקיד: מכונאי הרכב, ג'ורג' מאלי.
קוד שבור (1996) - בתפקיד: הטייס סרן ויק דיקנס.
מייקל (1996) - בתפקיד: מייקל.
עימות חזיתי (1997) - בתפקיד: סוכן הבולשת, שון ארצ'ר.
עיר בטירוף (1997) - בתפקיד: סאם.
היא כל כך יפה (1998) - בתפקיד: ג'ואי גרמוני.
צבעי השלטון (1998) - בתפקיד: המושל ג'אק סטאנטון.
תביעה אזרחית (1998) - בתפקיד: ז'אן שלצ'מן.
בת הגנרל (1999) - בתפקיד: פול ברנר.
החבר שלנו, מרטין (1999) - בתפקיד: מר לנגון (דיבוב)
הקרב על כדור הארץ (2000) - בתפקיד: טרל.
שם קוד: דג חרב (2001) - בתפקיד: גבריאל שיר.
עד לרצח (2001) - בתפקיד: פרנק מוריסון.
בייסיק (2003) - בתפקיד: הארדי.
המעניש (2004) - בתפקיד: הווארד סאיינט.
סולם 49 (2004) - קפטן מייק קנדי.
שיר אהבה לבובי לונג (2004) - בתפקיד: בובי לונג.
בי קול (2005) - בתפקיד: צ'ילי פאלמר.
שימו גז (2007) - בתפקיד: וודי סטיבנס.
היירספריי (2007) - בתפקיד: עדנה טרנבלאט.
לבבות בודדים (2006) - בתפקיד: הבלש אלמר רובינסון.
בובי לונג (2005) - בתפקיד: בובי לונג.
מספרי מזל (2000) - בתפקיד: ראס ריצ'רדס.
בולט (דיבוב) (2008) - קולו של בולט, כלב הרועים הגרמני.
חטיפת הרכבת התחתית 123 (2009) - בתפקיד: ריידר.
מזל תאומים (2009) - בתפקיד: צ'ארלי.
מפריז באהבה (2010) - בתפקיד: צ'ארלי ווקס.
בלי חוקים (2012) - בתפקיד: דניס.
עונת הציד (2013) - בתפקיד: אמיל קובאק.
הזייפן (2014) The Forger
הקרימינלים (2015) - בתפקיד: אדי.
מתח גבוה (2015)
אני הזעם (2016) - בתפקיד: סטנלי היל.
גוטי (2018) בתפקיד: ג'ון גוטי
Speed Kills‏ (2018) - בתפקיד: בן אהרונוף.
הורד המורעל (2019) - בתפקיד: קרסון פיליפס.
The Fanatic‏ (2019) - בתפקיד: מוס.
פרדייס סיטי (2022) - בתפקיד: ארלן באקלי.
Mob Land‏ (2023) - בתפקיד: בודי דייוויס.
קאש אאוט (2024) - בתפקיד: מייסון גודארד.
פילמוגרפיה חלקית > טלוויזיה

קוטר חוזר הביתה (Welcome Back, Kotter) (1975–1979) - בתפקיד: וינסנט "ויני" ברברינו
סיפור פשע אמריקאי (2016) - בתפקיד: רוברט שפירו
Die Hart‏ (2020) - בתפקיד: רון ווילקוקס.
יוג'ין שומייקר

| --- | --- |

 לידה:  28 באפריל 1928 לוס אנג'לס, ארצות הברית 
 פטירה:  18 ביולי 1997 (בגיל 69) אליס ספרינגס, אוסטרליה 
 ענף מדעי:  גאולוגיה, planetary geology 
 מקום קבורה:  הירח 
 מקום לימודים:  המכון הטכנולוגי של קליפורניה (1947)  אוניברסיטת פרינסטון (1960) 
 מוסדות:  הסקר הגאולוגי של ארצות הברית  המכון הטכנולוגי של קליפורניה 
 תלמידי דוקטורט:  שלטה ג'ון באס 
 פרסים והוקרה:  Eugene Shoemaker Distinguished Scientist Medal (2009)  עמית האקדמיה האמריקאית לאמנויות ולמדעים  מדליית ג'יימס קרייג ווטסון (1998)  מדליית ויליאם בואי (1996)  מדליית נאס"א להישג מדעי יוצא דופן (1996)  Whipple Award (1993)  המדליה הלאומית למדעים (1992)  Leonard Medal (1985)  Barringer Medal (1984)  פרס קאיפר (1984)  G. K. Gilbert Award (1983)  מדליית ארתור דיי (1982)  מדליית ג'ון פרייס ות'ריל (1965) 
 בן או בת זוג:  קרוליין שומייקר (17 באוגוסט 1951–18 ביולי 1997) 
 
יוג'ין מרלה (ג'ין) שומייקר (באנגלית: Eugene Merle Shoemaker;‏ 28 באפריל 1928 – 18 ביולי 1997) היה אסטרונום וגאולוג וחוקר משפיע בתוכניות רייג'ר, סרוויור ואפולו, ממייסדי תחום מדעים פלנטריים. גילה שביטים וכוכבי לכת מינוריים. נודע גם על גילוי שביט שומייקר-לוי 9, שהתנגש בכוכב הלכת צדק בשנת 1994, אותו גילה יחד עם האסטרונומים קרוליין שומייקר (שהייתה גם אשתו) ודייוויד לוי. הגאולוג הראשי של משימות אפולו הראשונות לירח. אחד מהראשונים שהעלה את הרעיון שמקור מכתשי פגיעה מקורם בפגיעות אסטרואידים. נכון ל-2020, האדם היחיד שאפרו נמצא על הירח.
בצעירותו

שומייקר נולד בלוס אנג'לס, קליפורניה, ארצות הברית, בנם של מיוריאל מיי, מורה וג'ורג' אסתל שומייקר, שעבד כמורה, חקלאי, בעסקים ובתעשיית הקולנוע.
במהלך ילדותו הוריו עברו בין מקומות שונים, מלוס אנג'לס, באפלו ניו יורק וויומינג. אביו של שומייקר לא אהב ערים גדולות וקיבל משרה של מחנך במחנה של חיל השימור האזרחי בוויומינג. אמו, לא אהבה את החיים בויומינג וקיבלה עבודה כמורה בבית ספר מדעי בבאפלו. הוריו התפשרו - במהלך שנת הלימודים יוג'ין ואמו היו בבאפלו ובקיץ הם יחזרו לוויומינג. אהבתו של יוג'ין לחקר סלעים החלה בתוכנית לילדי יסודי של מוזיאון המדע בבאפלו. הוא התלהב מהתוכנית ולקח קורסים נוספים בנושא המיועדים לכיתות גבוהות יותר.
בשנת 1942 המשפחה עברה בחזרה ללוס אנג'לס, שם שומייקר למד בבית ספר התיכון פיירפקס, אותו סיים תוך שלוש שנים. באותו זמן גם היה בתזמורת בית הספר, התעניין באתלטיקה ויצירת תכשיטים מאבני חן.
בגיל 16, בשנת 1944, שומייקר החל ללמוד במכון הטכנולוגי של קליפורניה. הוא סיים את התואר הראשון ב-1948, בגיל 19, והחל ללימוד לתואר שני בגאולוגיה תוך חקר סלעים מעידן הפרקמבריון בניו מקסיקו.
משפחתו ועבודה עם אשתו

בזמן ששומייקר למד במכון הטכנולוגי של קליפורניה הוא התחבר עם שותפו לחדר, ריצ'רד ספלמן. לקראת חתונתו של ספלמן, שומייקר הגיע לקליפורניה כדי להיות השושבין, שם פגש את אחותו של ריצ'רד, קרוליין. קרוליין הייתה בעלת תואר ראשון בהיסטוריה ומדעי המדינה מאוניברסיטת המדינה של קליפורניה בצ'יקו. אף על פי שבצעירותה לא התעניינה בגאולוגיה, היא אמרה שיוג'ין מצליח לגרום לנושא להיות מעניין. הזוג התחתן ב-17 באוגוסט 1951.
לזוג נולדו שלושה ילדים. כשהילדים היו צעירים קרוליין נשארה בבית כדי לגדל אותם. לאחר שגדלו, היא חיפשה נושא משמעותי ללמוד ולתרום בו. ויוג'ין הציע שתלמד אסטרונומיה ותעזור לצוות שלו בחיפוש אחר גופים קרובי ארץ. היא התקדמה משמעותית ובגיל 51, החלה קריירה כמדענית פלנטרית ומגלה של אסטרואידים רבים. בני הזוג גילו יחדיו כ-168 אסטרואידים, וקרוליין המשיכה לגלות עוד אסטרואידים רבים.
תרומות מדעיות

סוכנות הסקר הגאולוגי של ארצות הברית (United States Geological Survey) שכרה את שומייקר ב-1950, והוא המשיך לעבוד עם הסוכנות במשך כל הקריירה שלו. משימתו הראשונה הייתה לחפש מצבורי אורניום במדינות יוטה וקולורדו. לאחר מכן חקר תופעות געשיות, כיוון שחוקרים אחרים שמו לב לקשר בין מצבורי אורניום וצינורות פלטה של הרי געש עתיקים. מחקר זה הביא אותו לחקור את השדה הגעשי בגבעות הופי (אנ') שברמת קולורדו בצפון אריזונה, הנמצאים ליד מכתש המטאור.
במסגרת לימודי הדוקטורט שלו באוניברסיטת פרינסטון ב-1960, תחת הנחייתו של הארי הס. שומייקר חקר את הדינמיקה והיווצרותו של מכתש המטאור. שומייקר שם לב כי מכתב המטאור בעל אותה צורה של מכתשי פיצוץ שנוצרו כתוצאה מניסויי פצצות האטום באתר הניסויים נבדה ובעיקר דומים לניסויים שנעשו ב-1951 ו-1955.
בשנת 1960, שומייקר והגאולוג אדוארד צ'או (Edward C. T. Chao) מצאו עדויות של קואסיט בתוך מכתש המטאור, דבר המוכיח כי המכתש נוצר כתוצאה מפיצוץ גדול שיצר טמפרטורות ולחץ מאוד גבוה. הם המשיכו עם מציאתת שרידים של קוטסיט בתוך ברציה מטמורפית במכתש נרדלינגן, ובכך מצאו עדויות להיווצרו כתוצאה מפגיעת מטאוריט.
69, 74–75, 78–79, 81–85, 99–100
תרומות מדעיות > אסטרוגאולוגיה ותוכנית אפולו

בשנת 1960, שומייקר הוביל צוות במרכז של הסקר הגאולוגי של ארצות הברית במנלו פארק קליפורניה, ליצירת המפה הגאולוגית הראשונה של הירח תוך שימוש בצילומים של האסטרונום האמריקאי פרנסיס פיס (Francis G. Pease). שומייקר היה ממיסדי תחום הגאולוגיה פלנטרית בכך שהקים את תוכנית מחקר האסטרוגאולוגי (Astrogeology Research Program) בסוכנות.
שומייקר היה מעורב בתוכנית ריינג'ר לחקר הירח בכך שהצטרף לצוות עם הרולד יורי וג'ררד קאיפר, שהפך לצוות משימה למציאת מקום נחיתה עתידי על הירח. שומייקר נבחר להיות המדען הראשי של ניסוי הטלוויזיה ב-תוכנית סרוויור, והגאולוג הראשי של דגימות הירח במשימות אפולו 11, אפולו 12 ו-אפולו 13. ג'ק שמיט היה הגאולוג היחיד שהצטרף למשימת אפולו 17.
85–86, 92–97, 101, 119, 136
שומייקר היה מעורב באימונים של האסטרונאוטים בתוכנית אפולו. הוא היה מועמד בתוכנית להיות הגאולוג הראשון על הירח, אולם נפסל עקב אבחון במחלת אדיסון. שומייקר המשיך בהדרכת האסטרונאוטים במהלך סיורים במכתש המטאור באריזונה ומכתש השקיעה (אנ') בקליפורניה.
במהלך משימות אפולו הראשונות, שומייקר היה פרשן של חדשות CBS, והופיע לצד וולטר קרונקייט במהלך השידור החי של המשימות.
בשנת 1969 הוא עבר למכון הטכנולוגי של קליפורניה, והחל בחיפוש שיטתי של אסטרואידים ובעיקר כאלה שמסלולם חוצה את מסלול כדור הארץ. שומייקר קידם את הרעיון שפגיעות אסטרואידים הם דבר נפוץ במהלך ההיסטוריה הגאולוגיה, ושמכתשי פגיעה נוצרו כתוצאה מפגיעות אסטרואידים ולא שאריות של הרי געש עתיקים.
תרומות מדעיות > שביט שומייקר-לוי 9

בשנת 1993 שומייקר גילה את שביט שומייקר-לוי 9 יחד עם אשתו קרוליין שומייקר והאסטרונום דייוויד לוי. הגילוי נעשה תוך שימוש בטלסקופ ה-18 אינץ' במצפה הכוכבים פלומר. ייחודו של שביט זה היה בכך שזו הייתה הפעם הראשונה בו נצפה שביט שפוגע בכוכב לכת אחר. שומייקר-לוי 9 נצפה פוגע בצדק ביולי 1994, והייתה הזדמנות של צפייה בפגיעה ובתוצאותיה. שומייקר-לוי 9 התרסק למספר שברים שהתנגשו בצידו הדרומי של צדק בין ה-16 ביולי ל-22 ביולי 1994, במהירות של 60 קילומטר לשנייה ובעוצמה של 800 מיליארד טון TNT, או כ-50,000,000 פצצות הירושימה. הפגיעה הייתה בצד שהיה נסתר מכדור הארץ בזמן הפגיעה, אך אזור הפגיעה הופיע כ-20 דקות מאוחר יותר עקב הסיבוב המהיר של צדק סביב צירו. כל שבר של השביט השאיר את חותמו על צדק בצורת כתם כהה באטמוספירה, ואת הכתמים הרבים ניתן היה לראות גם בטלסקופים חובבניים.
מותו וקבורה על הירח

לקראת סוף חייו בילה שומייקר במסעות לחיפוש וזיהוי מכתשי פגיעה לא מוכרים על כדור הארץ ברחבי העולם. ב-18 ביולי 1997, במהלך מסע כזה באוסטרליה, הוא נפצע אנושות בתאונת דרכים מאות ק"מ צפונית לאליס ספרינגס ונפטר במקום. אשתו, קרולין שומייקר נפצעה באופן חמור באותה תאונה.
ב-31 ביולי 1999, חלק מהאפר שלו נשלח לירח על גבי הגשושית לונר פרוספקטור, לקבורה על הירח, בקפסולה שיזמה ותכננה המדענית קרולין פורקו. על הקפסולה יש ציטוט מהמחזה רומאו ויוליה של ויליאם שייקספיר ותמונות של שביט הייל-בופ. נכון ל-2022 הוא האדם היחיד אשר אפרו נמצא על גוף שמיימי מחוץ לכדור הארץ.
>
   להקת ניטוויש, הנציחה אותו ואת קבורתו מחוץ לכדור הארץ בשיר שנקרא Shoemaker. בשיר, מוקרא הציטוט מהמחזה.
פרסים ואותות הוקרה

בין הפרסים הרבים מאוד שזכה נמצאים גם:
מדליית ג'ון פרייס וות'רהיל של מכון פרנקלין (אנ') ‏, 1965
מדליית ארת'ור ס. פלמינג לעובד פדרלי מצטיין, 1966
עיטור נאס"א להישג מדעי, 1967
פרס קאיפר, 1984
פרס מחלקת הפנים של ארצות הברית לשירות מצטיין, ב-1973 ולשירות יוצא דופן ב-1980
חבר האדמיה הלאומית למדעים של ארצות הברית מ-1980
המדליה הלאומית למדעים בארצות הברית, 1992
עיטור נאס"א להישג מדעי יוצא דופן, 1997
על שמו נקראים:
כוכב הלכת המינורי 2074 Shoemaker (אנ') שהתגלה באוקטובר 1974 על ידי אלינור הלין נקרא על שמו
מכתש שומייקר (אנ') על הירח
הגשושית NEAR Shoemaker נקראה על שמו.
מכתש פגיעת מטאור במערב אוסטרליה שהיא בצורה של טבעת, שנקרא בעבר "טבעת טויגה" נקרא "מכתש שומייקר" (אנ') על שמו.
לקריאה נוספת

Levy, David H. (2002). Shoemaker by Levy – The Man Who Made an Impact. Princeton University Press. ISBN 0691113254 – via Google Books.
Kieffer, Susan (2015). "Biographical memoir" (PDF). www.nasonline.org. נבדק ב-2020-12-12.
ויליאם לינדזי אלכסנדר

| --- | --- |

 לידה:  24 באוגוסט 1808 
 פטירה:  20 בדצמבר 1884 (בגיל 76) אדינבורו, הממלכה המאוחדת של בריטניה הגדולה ואירלנד 
 מדינה:  הממלכה המאוחדת של בריטניה הגדולה ואירלנד 
 מקום קבורה:  St Michael’s Kirk, Inveresk 
 השכלה:  אוניברסיטת אדינבורו  אוניברסיטת סנט אנדרוז 
 מעסיק:  אוניברסיטת אדינבורו 
 
ויליאם לינדזי אלכסנדר (באנגלית: William Lindsay Alexander;‏ 24 באוגוסט 1808 – 20 בדצמבר 1884) היה מנהיג כנסייה סקוטית וסגן נשיא החברה המלכותית של אדינבורו (Fellow of the Royal Society of Edinburgh), תואר כבוד הניתן לחוקרים ואנשי רוח בולטים.
רקע והשכלה

אלכסנדר נולד בליית' לוויליאם אלכסנדר, סוחר יין ואשתו אליזבת לינדזי.
לאחר לימודיו בתיכון, למד באוניברסיטאות סנט אנדרוז ואדינבורו ובספטמבר 1827 עבר לאקדמיה התאולוגית של גלאזגו, אך עזב כעבור חדשיים.